钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

乙丙丁为下轮盘之外圈分四象限各象限分九十度甲为天顶甲丙线当高弧甲己甲戊皆子午线中小圈即太阴掩太阳者或食甚或初亏复圆时在其东西南北及中央皆一类

天上向位在西图中反在东诸方皆如此

设庚为太阳过两心之线，为庚乙，因以直角交甲丙
线，其至地平，必两相距正九十度，故丙距己。〈地平上筭〉乙
距正东之度皆等。又设辛为太阳，则过两心线与甲
丙同为一线，故甲丙所至地平度，亦为太阳辛食所
向之度也。又设壬为太阳，则以壬癸过两心线者，得
壬癸乙角，加于丙甲己角，减于丙甲戊角。

因太阳壬之上角，在丙甲己内，即午前，在丙甲戊外，即午后故。

得总或馀角，以定日食向。盖过两心之圈，恒指向位，
又恒随高弧，设高弧与子午圈全合为一，必过心圈
以直角交者，所指向位在正东。〈食复圆时〉或正西。〈食初亏时〉若
斜交，则因角大小不等，食形所向度距东西远近亦
不等。其高弧不正，与子午圈合而相距在其左右，则
过两心圈虽以直角交，犹随高弧距正东西左右。若
斜交，则本圈更距东西不等。盖以此两故，求其距度，
直至与高弧合，则惟《高弧》定距度也。

以长圆形求日食方位

前论《密室测日食分法》，以平面之方受景，盖孔小而。